En 86-årig mand er torsdag eftermiddag blevet påkørt nær Skørping. Han er bragt til sygehuset med kvæstelser.

En mand er blevet skåret fri efter at have været fastklemt under et køretøj - en såkaldt bumper med totalvægt på 17,5 tons - på Himmerlandsvej nær Skørping. Manden kørte på sin elscooter, da han blev ramt. To forbipasserende sygeplejersker ydede straks førstehjælp til den 86-årige mand. - Han sad fast rimeligt længe inden han endelig blev skåret fri. Han er kørt på Aalborg Universitetshospital med kvæstelser, men om det er livstruende ved vi ikke endnu, siger vagtchef Bruno Brix ved Nordjyllands Politi. Hvorfor manden blev ramt af bumperen er endnu uvist. Vejen var spærret efter ulykken, men er nu igen åben for trafik. En bilinspektør har været på stedet. De pårørende er underrettet.